Orang kata, "Awak perlu masuk penjara untuk menjadi seperti sekarang."
Sebab anda akan jadi manusia yang akan bantu ubah budaya,
mengubah dunia suatu hari nanti.
SEMUA FASILITI PENJARA DI AMERIKA
DIARAHKAN UNTUK MENYEDIAKAN PROGRAM PEMULIHAN UNTUK BANDUAN
BANDUAN YANG BERJAYA MELENGKAPKAN PROGRAM
AKAN DAPAT 3 KALI GANDA PELUANG DIBEBASKAN AWAL DENGAN PAROL
Saya nak tunjuk bahawa kita boleh berubah dan menjadi lebih baik.
Saya nak menunjukkan boleh berdamai.
Kita tak perlu masuk penjara dan biarkan hidup merana.
Kita boleh majukan diri.
Lihat saya. Saya berjaya lakukan.
INI KISAH BANDUAN #A542927
Kita semua mampu mendatangkan mudarat.
Orang kata awak jahat.
Saya tak kata saya tak bersalah.
Saya membunuh tanpa belas kasihan.
PENEBUSAN
INSTITUSI PEMULIHAN RICHLAND
PADA TAHUN 2008, JAMEL DONTEZ HATCHER DIPENJARAKAN 20 TAHUN
EKORAN SATU KEJADIAN TEMBAKAN MAUT
DIA TETAP MENGATAKAN IA TIDAK DISENGAJAKAN
Terima kasih sebab sabar.
Kira sampai sepuluh.
Satu, dua, tiga, empat, lima, enam,
tujuh, lapan, sembilan, sepuluh.
Saya dilahirkan di Cleveland, Ohio.
Saya dibesarkan miskin.
Semasa muda, saya sentiasa bercita-cita tinggi dan kreatif.
Saya dah lama nak terlibat dalam muzik atau puisi.
Tapi saya terperangkap antara dua dunia.
Kreativiti saya dan keadaan negatif di tempat tinggal saya.
Kejiranan tempat saya membesar
ialah tempat orang menjual dadah dan orang ditembak.
Saya tak boleh pergi terlalu jauh jika tak mahu diserang
sebab saya di luar kejiranan saya.
Keganasan sentiasa ada.
Kami diajar sejak kecil untuk jadi kuat.
Jika ada orang perbodohkan anda, buat begini.
Sana sini ada saja peraturan jalanan.
Sifat kelelakian yang toksik ialah perkara biasa dan saya terikut-ikut.
Saya mula buat semua yang orang lain di persekitaran saya buat.
Saya mula ambil risiko seperti cuba menjual dadah.
Dadah dan arak menyekat kebanyakan impian saya.
KEHIDUPAN HATCHER BERUBAH PADA USIA 17 TAHUN KETIKA KENAL DANIELLE BOONE
TAK SEPERTI HATCHER,
DANIELLE BERASAL DARIPADA KELUARGA YANG STABIL
Sebagai individu, Danielle jauh berbeza dengan kebiasaan saya.
Saya biasa dengan gadis daripada demografi tertentu.
Ini seperti gadis muda dari pinggir bandar.
Orangnya sentiasa gembira, periang dan ceria.
Sentiasa.
Dia buat saya tak berpelesiran
kerana dia sentiasa percaya dalam apa-apa saja yang saya buat.
Seperti dia mendorong kreativiti saya,
dia menyokong saya dan membuat saya mengejar impian saya,
buat saya percaya ia benar.
TAK LAMA SELEPAS KENAL DANIELLE, HATCHER MASUK KOLEJ TEMPATAN
DALAM MASA SETAHUN, MEREKA TINGGAL SERUMAH
Semuanya berjalan lancar. Saya bekerja.
Saya pergi ke kelas malam untuk dapatkan diploma saya.
Saya memang betul-betul tak berpelesiran.
Saya sentiasa bersama Danielle.
KETIKA SAMA-SAMA BERUSIA 18 TAHUN, DANIELLE HAMIL
Dia bakal ibu yang paling teruja saya pernah lihat.
Saya teruja.
Saya sentiasa hadiri kelas bakal ibu bapa dan setiap janji temu pranatal.
Kami buat majlis meraikan bakal bayi.
Ya, ia satu pengalaman yang indah.
PADA APRIL 2005,
DANIELLE MELAHIRKAN ANAK PEREMPUAN BERNAMA CHYANNE HATCHER
SELEPAS KELAHIRAN CHYANNE,
HATCHER MULA ADA MASALAH KEWANGAN DAN KEMBALI MENJUAL DADAH
Saya perlukan duit.
Saya mula keluar dengan kawan-kawan,
berpelesiran, jual dadah,
seperti kembali ke perangai lama.
Ia seperti kerja samseng atau gengster.
Begitulah pemikiran saya dulu.
PADA 5 MEI 2005,
HATCHER BERADA DI RUMAH SAMBIL MINUM DAN AMBIL DADAH DENGAN KAWAN-KAWANNYA
Kawan-kawan saya balik.
Jadi, saya nak ambil duit dan kira barang untuk hari itu
dan saya mencari pistol yang saya ada.
Tapi tak jumpa.
Ketika itu saya mabuk, saya tetap cari, tapi tak jumpa.
Puas saya mencari.
Danielle kata, "Mungkin kawan awak yang ambil."
Saya jadi bengang.
AKIBAT KHAYAL SEBAB DADAH, HATCHER MENJADI SEMAKIN PARANOIA
Saya capai sepucuk pistol besar.
Dia nampak keseriusan saya.
Katanya, "Bertenang, awak akan jumpa pistol itu."
Saya kata, "Aku ajak mereka datang dan mereka mencuri!"
Itu dan ini.
Saya masih bengang.
Saya semakin marah dan pegang pistol begini.
Saya acukan ke arahnya dan kata, "Aku nak ke sana. Buat itu dan ini."
Ketika sedang mengacukan, saya terlepaskan tembakan.
Saya terhenti sekejap.
Kemudian...
Saya meluru ke arahnya sebab saya sangka mungkin dia mengelak
atau dia main-main dan nak saya jadikan pengajaran.
Saya pegang dia.
Saya pegang dia dan kata, "Berhenti bermain! Bangun!"
Kemudian saya terasa darah pada lengan saya.
Pada mulanya, saya takut nak tengok.
Kemudian saya alihkan dan tengok, dia benar-benar ditembak.
DANIELLE MATI SERTA-MERTA AKIBAT TEMBAKAN PADA KEPALA
Pada ketika itu,
ia satu kejutan.
Apabila saya kata kejutan, maknanya tak percaya.
Takkanlah betul-betul jadi. Ini tak mungkin berlaku.
Selepas itu, saya melalui pelbagai emosi tentang benda yang saya patut buat.
Saya mula terfikir, ada rasa bersalah dan malu.
Emosi daripada terkejut kepada panik.
Saya boleh dengar polis datang.
Saya nampak cahaya yang memancar.
Saya melarikan diri.
Saya tahu tindakan ini tak kekal lama,
tapi saya panik dan tak berfikir. Saya cuma nak lari daripada situasi.
Jadi, saya terus melarikan diri.
KEESOKAN HARINYA, HATCHER DITANGKAP
KEMUDIAN DIA DITUDUH MEMBUNUH DANIELLE
PADA 22 FEBRUARI 2008,
HATCHER MENGAKU BERSALAH KERANA PEMATIAN ORANG
DIA DIJATUHI HUKUMAN PENJARA 20 TAHUN
Apa berlaku?
Ia seperti luka yang mendalam dan penyesalan.
Semuanya berubah.
Hari itu ialah hari saya hilang segala-galanya.
Saya kehilangan Danielle.
Saya kehilangan keluarga dan tak dihormati.
Saya mungkin boleh terima jika saya sengaja buat,
tapi kemalangan seperti ini, seperti kenapa nyawanya diambil?
Kenapa saya perlu bertanggungjawab? Apa pengajarannya?
JANGAN MASUK DILARANG MENCEROBOH
Saya selalu dengar orang kata semua yang berlaku ada sebabnya
dan banyak yang berubah dalam hidup saya selepas itu.
Saya berhenti minum dan merokok di penjara.
Akhirnya itu yang membuat saya mengenali diri sendiri
buat kali pertama sejak saya 8 atau 9 tahun,
iaitu ketika saya tak ambil dadah.
Selepas saya tak ambil dadah, saya mampu menjadi ketua
seperti yang ditakdirkan.
Semua yang saya buat
ialah supaya orang lain tak buat kesilapan yang sama saya buat.
Saya nak anda tahu bahawa penebusan dan perdamaian
bukan sesuatu yang tak relevan, ia boleh dilakukan.
Saya mula membaca buku tertentu
tentang terapi tingkah laku kognitif dan benda sebegitu
dan membaca buku dengan minda yang sihat
membuka mata saya kepada pemikiran yang berbeza,
teknik komunikasi yang berbeza.
HATCHER TELAH MELENGKAPKAN
PELBAGAI KURSUS PENJARA TENTANG KEADILAN PEMULIHAN
PADA 2014,
DIA MENCIPTA PROGRAM SENDIRI DENGAN TUJUAN MENANGANI SIFAT KELELAKIAN TOKSIK
DIA MENAMAKANNYA "PROJEK DANIELLE"
Saya ajar mereka kemahiran berkomunikasi
dan penyelesaian konflik,
sebab saya perasan itulah kekurangan kebanyakan kami di sini.
Memulakan program itu mungkin merupakan
perubahan paling penting dalam perjalanan peribadi saya.
Apabila saya bebas nanti, saya nak bawa Projek Danielle
dan dapat melaksanakannya dalam skala besar.
Saya nampak diri saya bebas dan menjadi pemimpin yang ada visi.
SEJAK 2016,
HATCHER BERKEMPEN UNTUK DIBEBASKAN AWAL
Dalam sistem penjara,
orang kulit Hitam hampir 40 peratus daripada banduan lain.
Walaupun begitu, di Minnesota
mereka kurang tujuh peratus daripada jumlah penduduk.
Kita memiliki naratif yang dominan di negara ini
iaitu orang berkulit Hitam lebih terdedah kepada jenayah.
Jamel tak patut dipenjarakan 20 tahun kerana perbuatan tak sengaja.
Saya tengok ramai orang memilih laluan sama seperti Jamel
sebab laluan itu terbentang luas
dan anda terpaksa ambil laluan itu.
Saya Paderi Janaé Bates
dan saya pengarah komunikasi
bagi kumpulan berdasarkan kepercayaan dan berasaskan masyarakat
yang membantu warga Minnesota biasa di Minnesota.
JANAÉ MEMBESAR BERHAMPIRAN KAWASAN KEJIRANAN HATCHER DI CLEVELAND
BUKA 7 HARI LOTERI OHIO - MAIN DAN MENANG DI SINI
Saya kenal Dontez semasa umur kami 16 tahun.
Saya panggil dia Dontez sepertimana keluarga dan kawan-kawannya.
Walaupun namanya Jamel Dontez Hatcher.
Dia memiliki tahap kecerdasan emosi yang tinggi
dan dia sangat mengambil berat tentang perasaan orang lain.
SELEPAS 9 TAHUN DI PENJARA, HATCHER MENULIS SURAT KEPADA JANAÉ
DAN JANAÉ SETUJU MENYOKONG RAYUAN UNTUK PEMBEBASAN AWAL
Saya baru dapat lesen sebagai paderi.
Saya rasa Tuhan membuka jalan untuk saya
memberikan penjagaan sebagai pastor kepada kawan yang perlukannya.
Saya dapat tahu tentang semua kerja yang dia lakukan di penjara.
Untuk dia gunakan masa ini bukan hanya sebagai hukuman,
tapi juga persediaan,
bersedia menjadi lelaki yang dia jadi pada hari ini.
Kerja yang dia buat di penjara memang patut
diketahui di luar penjara.
SEBELUM HATCHER BOLEH DIBEBASKAN AWAL,
KELUARGA DANIELLE PERLU DIRUJUK DAN DIBENARKAN MEMBANTAH
Sekarang ini,
pendakwa raya sedang berkomunikasi dengan keluarga Danielle
dan mereka berbincang tentang keadaan mereka
jika Dontez dibebaskan awal.
Kami rindu dia setiap hari.
Sudah tentu.
Setiap hari saya teringat dia.
Selalunya
apabila saya memandu dan kami lalu di kawasan perkuburan dia,
kami akan kirim sayang kami.
Saya suka gambar senyumannya ini.
Sebab inilah cara dia menjalani hidupnya.
- Sudah tentu. Sentiasa tersenyum. - Sentiasa senyum.
Dia bagaikan magnet.
Dia ada semangat yang buat orang tertarik.
Dontez juga tertarik dengan semangat itu.
Perbicaraan Dontez agak samar-samar bagi saya.
Saya tak ingat kata-katanya
atau kata-kata sesiapa pun.
Saya cuma ingat kesedihan.
Saya tak tahu sama ada saya marah Dontez.
Dontez takkan buat begitu sebab dia terlalu mencintainya.
TIGA TAHUN SELEPAS SABITAN KESALAHAN, HATCHER MENULIS KEPADA PASANGAN JENKINS
Dia meminta maaf.
Dia kata ia tak disengajakan,
dia tak bermaksud mahu
membunuh wanita yang amat dia cintai.
Katanya dia perlu membetulkan keadaan.
Dia nak lakukan sesuatu yang lebih berjaya dalam hidupnya
supaya Danielle tak mati sia-sia.
BEBERAPA TAHUN KEMUDIAN,
HATCHER DAN PASANGAN JENKINS TERUS BERHUBUNG
MELALUI SURAT, PANGGILAN TELEFON DAN LAWATAN PENJARA
Dia bercakap tentang membaca Bible.
Saya nampak yang dia sangat serius
tentang perkara yang dia nak buat, arah yang dia tuju.
Saya rasa dia dah buktikan
yang dia cuba untuk jadi yang terbaik.
PADA TAHUN 2020,
PASANGAN JENKINS MENULIS SURAT SOKONGAN UNTUK RAYUAN PEMBEBASAN AWAL HATCHER
Saya sangat gembira dengan cara dia memajukan diri.
Doa saya telah dimakbulkan.
Saya mahu melihat Dontez dan isterinya hidup bahagia.
PADA TAHUN 2021, HATCHER MENGAHWINI PADERI JANAÉ BATES
PASANGAN JENKINS MENGHADIRI MAJLIS MELALUI PAUTAN VIDEO
Isterinya seorang wanita yang hebat
dan saya nampak hubungan itu terjalin dengan baik.
Jika ada cara untuk saya bantu, saya bersedia.
Okey. Saya nak maklumkan ada ramai orang yang hadir.
Ada yang dari Ohio dan Minnesota.
Ada yang dari Scotland.
Bertahun-tahun saya berdoa mahukan pasangan hidup.
Saya berdoa bersama senarai semak yang panjang
tentang kriteria pasangan saya. Dia ada semua kriteria itu.
Saya tak masukkan dalam senarai "Dia tak boleh masuk penjara," tapi...
Keluarga dan orang tersayang ada bersama kita dari merata tempat.
Kita menonton majlis perkahwinan saya.
Awak hampir tak nampak saya, tapi saya tak berhenti senyum.
Saya senyum sepanjang pengalaman ini.
Saya rasa saat paling istimewa ialah sekarang.
Ketika Dontez membacakan ikrarnya.
Ia sangat indah sebab dia seorang pemuisi.
Wahai cinta hatiku. Kau telah menerangi hidup ku.
Kau membawa aku keluar daripada kegelapan paling dalam.
Aku seorang lelaki yang jiwanya patah dan terluka.
Inilah saatnya kita berkahwin.
Adakah anda akan menghormati dan menjaganya seumur hidup?
Ya.
Saya sayang awak.
Janet dan Ernest Jenkins turut hadir,
ia indah sebab mereka ialah datuk dan nenek Danielle.
Rasa seronok apabila mendapat sokongan mereka
dan mereka melambangkan perkara yang saya harapkan.
Betul.
BERSUKA CITA DALAM PENGHARAPAN, BERSABAR DALAM PENDERITAAN, BERTEKUN DALAM DOA
Kami mengimpikan
keadaan apabila dapat hidup bersama,
tinggal bersama di satu tempat.
Dontez mungkin akan bebas beberapa minggu dari sekarang.
Kami mahu meluangkan masa bersama Chyanne,
anak Dontez dan Danielle.
Baginya,
menjalinkan hubungan dengan Chyanne amat penting.
CHYANNE, ANAK HATCHER DAN DANIELLE
BERUSIA TIGA MINGGU SEMASA IBUNYA TERBUNUH
DIA MEMBESAR TANPA KENAL IBU BAPANYA
Kali pertama dengar nama Danielle, saya masih kecil.
Saya fikir dia saudara dan tak tahu hubungan saudara itu.
Saya dapat tahu tentang Danielle yang sebenar ialah semasa saya 17 tahun.
Pada masa yang sama, saya tahu tentang ayah saya.
- Chyanne, kamu nak roti bakar? - Nak.
Mak nak buat roti bakar. Telur, roti bakar dan bakon.
- Mak nak letak di atas... - Kamu boleh buat sandwic jika mahu.
CHYANNE DIBESARKAN OLEH MELANIE, IBU DANIELLE
YANG DIA PERCAYA ITU IBU KANDUNGNYA
Saya belum sedia nak beritahu dia.
Dia cahaya yang dinyalakan semula ke dalam hidup saya
selepas Danielle mati
yang buat saya terus hidup.
Saya tak rasa saya perlu beritahu dia sehinggalah tak lama selepas itu.
Matlamat saya ialah
menyediakan kaunseling atau apa-apa supaya apabila saya beritahu dia,
dia ada tempat untuk minta bantuan atau ada orang lain bantu dia.
Saya dapat tahu cerita sebenar daripada ayah saya.
Saya diberi pautan.
Sebenarnya pautan ke laman web ayah saya.
DI LAMAN WEB, CHYANNE MENEMUI SURAT YANG DITULIS OLEH AYAHNYA KEPADA DIA
Dia tulis surat ini sebelum saya tahu tentang dia.
"Ayah sayang kamu. Sentiasa sayang kamu."
Dia baru cerita tentang suatu hari nanti saya akan tahu
dan dia harap kami boleh mula jalinkan hubungan.
Saya terkejut, tapi saya keliru sebab saya ada banyak soalan.
Saya harap saya dihubungi dulu.
Perbualan sepatutnya melalui saya dahulu sebelum menghubungi dia.
Saya fikir itu tindakan mementingkan diri apabila terus menghubungi dia
atau tiba-tiba mesej dia.
Tapi saya boleh kata bahawa situasi itu berjalan lancar.
Dia menjalinkan hubungan dengan ayahnya sekarang,
dia boleh mulakan perjalanan itu dengannya.
Kali pertama saya berbual dengan ayah ialah melalui telefon.
Dulu saya sangat gementar.
Saya rasa dia amat gementar.
Saya boleh tahu melalui suaranya.
Saya rasa seronok selepas kali pertama kami berbual
sebab ketika itulah saya tahu...
Saya akan rapat dengan dia sekarang.
Saya tak dapat kenal ibu saya,
saya harap boleh, tapi sekurang-kurangnya saya nak kenal ayah saya.
PADA BULAN NOVEMBER 2022,
CHYANNE MELAWAT AYAHNYA DI PENJARA BUAT KALI PERTAMA
Saya tak nampak pun yang ini. Dia baru tambah gambar ini.
Itu ayah saya.
Itu saya.
Itu moyang saya.
Itu ayah saya dan saya. Itu Janaé, isterinya.
Hari yang istimewa, cuma kami terpaksa beredar.
Itu paling sukar.
PADA MUSIM PANAS 2023,
CHYANNE DAN MELANIE MENULIS KEPADA PIHAK PENDAKWA
SEBAGAI MENYOKONG PEMBEBASAN AWAL HATCHER
- Nah. - Saya cuma kata mahu telur.
Ya, cukup.
Ia tidak cukup.
Perbezaan antara dia dulu dan sekarang ialah dia dah matang dari segi mental.
Saya rasa perkembangannya sangat bagus.
Tapi tentang kejadian yang menimpa Danielle...
Memang tiada perbincangan yang jelas
tentang kejadian sebenar.
Sebab saya tak tahu perkara sebenar yang berlaku.
MELANIE TIDAK PERNAH BERITAHU HATCHER KEJADIAN BERKISAR KEMATIAN DANIELLE
Saya tak nak dengar. Saya belum bersedia.
Saya nak Chyanne tahu hal sebenar daripada dia.
Saya rasa itu sesuatu yang mesti datang daripada dia.
Berdepan dengan Chyanne.
Berdepan dengan Chyanne dan kata, "Ini yang ayah buat."
KETIKA PENANGKAPANNYA, HATHER MENAFIKAN DIA MEMBUNUH DANIELLE
Danielle ditembak pada muka menggunakan senapang patah.
Tapi Hatcher menafikan penglibatannya dalam kematian itu.
Saya tak percaya dengan apa-apa saja yang dia nak cakap.
Nama saya Jeff Cook,
detektif yang mengetuai kes pembunuhan Jamel Hatcher.
Saya kasihan kerana mereka harus melalui semua ini,
seperti mana-mana mangsa homisid.
Ada perkara yang tak dapat dilupakan oleh ahli keluarga.
Keluarga dia terpaksa keluar carinya.
Ia amat meremukkan hati.
MAYAT DANIELLE DITEMUI OLEH MELANIE, IBUNYA
SELEPAS 18 JAM HATCHER MENEMBAKNYA
Ibunya diberitahu oleh datuk dan nenek
bahawa Danielle tak dapat dihubungi.
Ibunya bawa adik Danielle berusia 11 tahun ke pangsapuri.
Mereka dapati pintu rumah tak berkunci dan terus masuk.
Mereka jumpa Danielle terbaring antara almari dan katil.
GAMBAR TEMPAT JENAYAH
Kemudian mereka jumpa bayi itu di dalam kerusi berenjut.
Bayi itu sudah lama berada di situ, menangis dan meronta-ronta.
Dia hampir terjatuh dari kerusi berenjut.
GAMBAR TEMPAT JENAYAH
Dia ditinggalkan seorang diri selama 18 jam.
JABATAN POLIS MAPLE HEIGHTS
EKORAN PENANGKAPAN HATCHER, DETEKTIF COOK MENJALANKAN BEBERAPA SOAL SIASAT
BILIK SOAL SIASAT A
Duduk di sini.
Nama saya Detektif Cook, okey?
Panggil awak Dontez, bukan?
- Ya. - Okey.
Semasa kami soal dia,
dia buat macam-macam untuk cuba menghalang siasatan,
mencipta alibi untuk dirinya.
Katanya pada awalnya dia ada di apartmen, kemudian dia keluar
dan Danielle okey semasa dia keluar.
Mulanya dia kata dia pergi ke rumah kawannya,
LaTanya Harper
dan bermalam di sana.
Dia bukan saja mendakwa dia pergi ke kediaman Cik Harper,
tapi melakukan hubungan seks dengannya pada malam itu.
Ia sebahagian rancangan untuk mencipta alibi.
Itu banyak mendedahkan tentang diri En. Hatcher.
Sifatnya yang dingin untuk berasmara dengan seseorang
selepas dia bunuh ibu kepada anaknya.
KEMUDIAN POLIS MENYOAL SIASAT LATANYA HARPER
Ini LaTanya Harper.
Ini salinan kenyataan yang cik buat kepada kami.
Saya nak cik baca sebelum kita mula.
LATANYA MENGESAHKAN DIA DAN HATCHER
TIDUR BERSAMA PADA MALAM PEMBUNUHAN
NAMUN, AKHIRNYA MENGAKU
HATCHER TIDAK MUNCUL-MUNCUL SELEPAS BERJAM-JAM DANIELLE DITEMBAK
Kenyataan awalnya ialah Dontez tiba pukul satu
bersama dia di sana.
Kemudian dia mengaku Dontez tiba pada pukul 4.00 pagi.
Melalui temu bual saksi, kami percaya kejadian pada malam itu
ialah En. Hatcher dan Danielle bergaduh besar.
Beberapa jiran mengadu kepada pihak pengurusan tentang pergaduhan itu.
Kami percaya pergaduhan berterusan dari situ
dan ketika itulah Jamel tembak dia.
WALAUPUN ADA DAPATAN DETEKTIF COOK,
PENDAKWA RAYA MENDAPATI BUKTI TAK CUKUP UNTUK KES PEMBUNUHAN
Amat mengecewakan apabila pejabat pendakwa raya kata
bukti kami tak cukup.
Kami mahu En. Hatcher dituduh membunuh sebab kami dapat tahu dia
pernah mendera Danielle secara fizikal.
Dia tendang Danielle.
Dontez merendahkan maruah dia,
menghina dia dan sangat mengongkong.
Itu buat kami rasa
yang dia seorang yang tiada perasaan terhadap ibu kepada anaknya
dan mungkin dia tak ambil berat
sepertimana dia nak orang percaya dia ambil berat.
AKHIRNYA SELEPAS DUA TAHUN PEMBUNUHAN DANIELLE,
HATCHER MENGAKU MENEMBAKNYA
DAN MENGAKU BERSALAH KERANA TIDAK SENGAJA MEMBUNUH
Kata-kata terakhir saya kepada dia ialah saya sumpah dia.
Dia rampas Danielle daripada keluarga kami.
Saya harap awak selamanya dihantui imej Danielle.
Sebab dia benar-benar mencintai awak
dan tanpa syarat.
Semoga awak tak menemui itu lagi.
BEBERAPA MINGGU SEBELUM KEMATIANNYA, DANIELLE MENGADU KEPADA MAK CIKNYA
TENTANG HUBUNGANNYA DENGAN HATCHER
Dia telefon saya pada hari itu,
pada hari dia mati.
Dia tanya saya,
"Mak cik pernah berhenti risau tentang anak mak cik?"
Saya jawab, "Tak, sayang."
Ia hubungan yang kasar.
Ketika itu saya gembira memikirkan,
"Dia dah faham sekarang.
Dia akan tinggalkan Dontez."
Apabila saya letak telefon, saya seronok.
Tapi saya tak patut seronok.
Saya patut ke sana.
Saya patut jemput dia.
Selepas Danielle dibunuh,
dia cabut lari
dan bersembunyi.
Dia tinggalkan bayi itu.
GAMBAR TEMPAT JENAYAH
Anak dia.
Tiada panggilan telefon tanpa nama
menghubungi polis dan keluarga kami.
Tak ada.
Adik saya dan anak saudara saya terpaksa masuk dan cari dia,
bayi menangis dan terjumpa Danielle.
Kenapa?
Sebab dia terlalu pengecut untuk buat panggilan tanpa nama?
Saya nak tunjuk
bahawa kita boleh berubah dan jadi lebih baik.
Banyak perkara berubah dalam hidup saya.
Saya mula baca buku tertentu
tentang terapi tingkah laku kognitif dan benda sebegitu
dan saya mampu menjadi ketua seperti yang ditakdirkan.
Melalui Projek Danielle,
saya sebenarnya membantu untuk mengubah minda orang.
Jadi, saya perlu ambil ini
dan memberi kesan sebaik mungkin,
jadikannya sebesar mungkin sebab setiap kali saya buat
ia untuk meraikan Danielle.
Ini cara saya untuk mengingatinya
dan membantu serta menjadi contoh kepada manusia.
Ia membantu saya untuk terus maju.
Saya tak percaya. Saya tak percaya semua itu.
Saya tak tahu dia mengadakan kelas yang dinamakan sempena Danielle.
Nampak macam dia guna nama mendiang
untuk kepentingan peribadi.
Saya nak percaya semua orang mampu berubah,
tapi saya rasa dia tahu cara memanipulasi sistem,
dengan ihsan kerajaan.
Dia akan dibebaskan awal dan melibatkan keluarga saya,
saya rasa itu tak okey.
Saya percaya dia mempergunakan mereka
dan ini seperti manipulasi.
Ibu bapa saya percaya ia penting untuk penyembuhan.
Itu perjalanan mereka.
Adik saya,
dia akan buat apa-apa saja untuk lindung Chyanne
dan beri apa-apa yang dia perlukan.
SETELAH MENDAPAT SOKONGAN DARIPADA BEBERAPA AHLI KELUARGA DANIELLE,
PEMBEBASAN AWAL HATCHER KINI DALAM PERINGKAT AKHIR
Beginilah hubungan saya bersama Jamel.
Lapan belas tahun lalu, saya mungkin akan buru dia
dan bunuh dia.
Tapi satu-satunya yang menghalang saya daripada melakukannya
ialah anak-anak saya dan Chyanne.
Saya tak boleh ajar orang cara nak sembuh.
Semua orang sembuh ikut masa sendiri
dan cara mereka sendiri.
Tapi saya terpaksa melepaskan rasa benci saya.
Saya rasa dah tiba masanya melepaskan
keinginan
untuk membalas dendam,
ingin membenci.
Saya perlu sokong Chyanne.
Sebab dia harus berdepan dengan orang ini,
orang yang kini dikenali sebagai ayahnya.
Jadi, saya terpaksa...
menerimanya.
Saya tahu akan ada banyak pendapat di seluruh dunia
tentang kisah saya.
Ada yang baik, ada yang jahat. Tapi akhirnya,
saya akan jadi ayah dan suami yang baik.
Saya akan lakukannya bersama Projek Danielle.
Itu saja saya mampu buat.
LIMA BULAN SELEPAS TEMU BUAL PERTAMA,
PEMBEBASAN AWAL HATCHER MASIH BELUM DILULUSKAN
NAMUN, DIA BERSETUJU MENJAWAB SOALAN SETERUSNYA
Dari segi pembebasan saya, kami masih tunggu pihak pendakwaan.
Rasa kecewa sebab saya dah buat macam-macam
untuk buktikan saya bersedia dibebaskan awal.
Melalui siasatan, kami mendapati En. Hatcher pernah secara fizikal
mendera Danielle.
Kami percaya kejadian pada malam itu ialah mereka bergaduh besar
dan ketika itulah Jamel menembaknya.
Dia buat macam-macam untuk cuba
menghalang siasatan.
Dia bukan saja mendakwa dia pergi ke kediaman Cik Harper,
tapi melakukan hubungan seks dengannya pada malam itu.
Itu banyak mendedahkan tentang diri En. Hatcher.
Okey.
Apabila anda lihat situasi ini,
ia tak nampak bagus, bukan?
Saya memang ada memaki Danielle.
Saya mungkin tidak pukul dia.
Tapi jika kami bergaduh, saya akan bawa dia
dan pegang dia di atas katil atau goncang badannya,
tapi percayalah, kematian Danielle tak disengajakan.
Saya takkan sengaja bunuh dia.
Dari segi saya menipu,
pada hari selepas kejadian,
saya sangat khayal sehingga tak ingat soal siasat pertama.
Tapi pada malam itu, saya tak ingat berasmara dengan LaTanya.
Jika perkara seperti itu berlaku...
Itu teruk.
Teruk. Macam saya kata, saya khayal dan tak tahu.
Saya tahu saya banyak melakukan perkara yang tak baik.
Saya cuba menyembunyikan.
Saya tak nak dipenjarakan seumur hidup atau dijatuhi hukuman mati.
Sebab itu saya sembunyikan hal sebenar.
Saya buat sebab takut.
Dia cuma pentingkan diri sendiri.
Selepas Danielle dibunuh,
dia cabut lari
dan bersembunyi.
Dia tinggalkan bayi itu.
Anak dia.
Tiada panggilan telefon tanpa nama.
Tak ada.
Adik saya dan anak saudara saya terpaksa masuk dan cari dia.
Saya rasa pembebasan awalnya
dan melibatkan keluarga saya,
saya rasa itu tak okey.
Saya percaya dia mempergunakan mereka.
Saya rasa dia tahu cara memanipulasi sistem,
dengan ihsan kerajaan.
Saya faham Monica jadi begitu.
Ya, saya silap.
Saya boleh beri maklumat tanpa nama.
Tapi itu perkara terakhir dalam fikiran saya.
Saya 19 tahun.
Saya pentingkan diri.
Saya mementingkan diri, bukan?
Banyak perkara yang saya buat,
mungkin untuk selamatkan diri saya
dan saya terpaksa dedikasikan hidup saya untuk memperbaikinya.
Tentang saya menggunakan keluarga untuk dapatkan pelepasan awal...
Saya sendiri,
tak terfikir pun...
Ini tentang saya seorang ayah yang sayang anaknya.
Monica masih terluka dan skeptikal.
Saya tak salahkan dia.
Ya, masa silam saya banyak perkara negatif,
tapi maju ke depan ialah satu-satunya hala tuju saya.
Bersama sokongan Melanie, anak saya dan pasangan Jenkins,
saya akan buat semua yang saya kata akan buat.
Saya akan buktikan kepada dunia bahawa saya ialah diri saya.
Transformasi saya munasabah.
JIKA SESIAPA MENGALAMI KEGANASAN RUMAH TANGGA
MAKLUMAT DAN SUMBER ADA DI WWW.WANNATALKABOUTIT.COM
Perkara pertama yang saya terfikir,
"Celaka! Hidup ini jadi lebih mudah
kalau aku bunuh dia dan selesaikan terus."
Saya boleh pilih untuk halang dia.
Saya boleh pilih untuk minta bantuan.
Saya tikam dia sekali sahaja.
Dalam sekelip mata ia boleh menentukan seluruh hidup anda.
Bagaimana nak meminta maaf kerana membunuh kesayangan orang lain?
Dia datang ke rumah kami untuk bunuh keluarga kami.
Haram jadah. Inilah yang teruk.
Katanya, "Ada suara dalam kepala ini."
Saya akan bunuh sesiapa saja yang saya jumpa.
Menyesal tak selesaikan benda yang saya mulakan.
Orang kata saya jahat,
tapi tiada sesiapa fikir apa puncanya.
Saya tak berasa sesal dia mati.
Saya cuma benci sebab saya yang buat.
Terjemahan sari kata oleh Yanti Arshad